Corrib

Corrib (irsk An Choirib eller Abhainn na Gaillimhe)«Gaillimh/Galway», Placenames Database of Ireland er en elv i Irland. Den renner fra innsjøen Lough Corrib, gjennom byen Galway og ut i Galwaybukta. Elven er bare omkring 6 km lang, og er dermed en av de korteste av de større elver i Europa. Den har også en av de sterkeste strømmene blant europeiske elver, spesielt etter noen dager med regnvær. Den er populær for elvepadling, samt flere roklubber og lystbåter. Både elven og innsjøen har gode fiskesteder. 

 Statistikk 
Dybden til denne elven når opp til 28,6 m (94 fot).«A syrvey of juvenile lamprey population in the Corrib and Suir catchment» (PDF), NPWS 1. februar 2007

Corrib drenerer et nedbørfelt på 3 138 km2.«South Eastern River Basin District Management system : Initial Characterisation Report : Physical Description» (PDF). Serbd.com. Arkivert fra originalen den 3. mars 2016

Selv om Corrib er en av Irlands korteste elver, har den en gjennomsnittlig langsiktig strømningshastighet på 104,8 m3/s, noe som gjør den til Irlands nest største elv (etter strømning), bare overgått av elven Shannon. «SMILE – Sustainable Mariculture in northern Irish Lough Ecosystems», Ecowin.org. Arkivert fra origianlen den 12. november 2013

 Navn 
Tidligere het elven Gaillimh, som er det irske navnet på Galway. Byen har således gitt navn til elven. Hardiman, James (1820): History of Galway, W. Folds and Sons, s. 2; Hardiman, siterte Lughaidh Ó Cléirigh i at «that the city of Galway took its name from the river, in which was drowned Gaillimh, the daughter of Breasail.» På irsk kalles den noen ganger for An Ghaillimh («Galwayen») og også feilaktig kalt Abhainn na Coiribe. Legenden om navngivningen forteller at den ble oppkalt etter den mytologiske kvinnen Gaillimh inion Breasail, datteren til en høvding Fir Bolg-folket som druknet i elven. Ordet Gaillimh antas å bety «steinete» som i «steinete elv».Medieval Galway: An Introduction, Our Irish Heritage Den vanlige myten om at byen henter navnet sitt fra det irske ordet Gallaibh, «fremmede/utlendinger», det vil si «utlendingenes by» (fra Gall, «fremmed») er feil ettersom navnet Gaillimh ble brukt på elven først og deretter senere på elven. Faktisk ble den eldste bosetningen ved Galway kalt Dún Bhun na Gaillimhe, eller «borgen ved enden av Galway (elven)».The Interesting History of Galway throughout the centuries, Connolly Cove

Det nye navnet kommer fra innsjøen elven kommer fra. Den het opprinnelig Lough Orbsen, etter en av firbolgs ledere, og Corrib er en forvanskning av dette ved at ch-lyden i lough har smittet over på orbsen. 

 Broer 
Fire broer spenner over Corrib i Galway. Disse er Wolfe Tone Bridge, William O'Brien Bridge, Salmon Weir Bridge og Quincentenary Bridge.

 Referanser 

 Eksterne lenker 

Lower Corrib River Guide
Canoeing at O'Brien's Bridge, Galway

Kategori:Elver i Republikken Irland
Kategori:Galway